Source: https://tax-fin-lex.si/Zbirke/SodnaPraksaList?nodeId=993595ca-5e9d-4569-bf72-14584f07251e
Timestamp: 2019-10-17 23:00:51+00:00
Document Index: 1641964

Matched Legal Cases: ['ZKP ', 'sodišče ', 'Sodišče ', 'sodišče ', 'Sodišče ', 'ZKP ', 'sodišče ']

VSL sklep Kp 167/94
VSL20394
ZKP člen 263, 263/2.
rok za popravo obtožnice
Rok, ki ga je sodišče dalo javnemu tožilcu na njegovo zahtevo za popravo obtožnice, je le instrukcijski, zato prekoračenje tega roka nima nobenih pravnih posledic za obtožbo javnega tožilca.
VSL sklep I Cp 252/94
VSL40266
ZNP člen 114, 114.
začasna odredba - ureditev razmerij med solastniki - delitev skupnega premoženja
Določila 114. čl. Zakona o nepravdnem postopku (izdaja začasne odredbe) se ne more uporabiti v postopku za delitev stvari iz skupnega premoženja, ker se začasna odredba po 114. čl. ZNP lahko izda le v postopku za ureditev razmerij med solastniki. V delitvenem postopku pa se seveda lahko izdajo začasne odredbe po določilih Zakona o izvršilnem postopku.
VSL sklep Kp 78/94
VSL20334
protislovni dokazi - presoja verodostojnosti
Za protislovne dokaze gre, če priča in obdolženec navajata različno število predmetov, ki naj bi jih obdolženec prodal, v ovadbi policije, ki je po izpovedbi priče predmete po dogodku pogledala, pa je navedeno enako število predmetov, kot jih zatrjuje obdolženec.
VSL sklep II Cp 1569/93
VSL40256
ZPP (1977) člen 348, 348/1, 366, 348, 348/1, 366.
Če odvetnik priglasi pooblastilo za stranko že po izdaji (in vročitvi) sodbe tožeči stranki, s tem ne more podaljšati pritožbenega roka. Rok za vložitev pritožbe se šteje od dneva, ko je bila sodba pravilno vročena tožeči stranki, ki v pravdi ni imela pooblaščenca.
VSL sodba II Cp 270/94
VSL40071
Pri odločanju o tožbenem zahtevku mld. hčerke za zvišanje preživnine ni pomembno to, kar toženec (oče) po svoji volji daje hčerki, poleg s sodno odločbo določene preživnine.
VSL sklep I Cp 1586/93
VSL40230
ZTLR člen 58, 58/1, 58, 58/1.
prenehanje pravice stvarne služnosti
V čl. 58 ZTLR določeno prenehanje stvarne služnosti zaradi upiranja lastnika služne stvari in triletnega neizvrševanja te pravice pomeni prenehanje služnosti po zakonu. Sodišče se lahko samo opre na ta pravni temelj, čeprav se za neobstoj služnosti zatrjuje druga pravna podlaga.
VSK sklep Cp 1043/93
VSK0000262
ZOR člen 398, 462. ZBP člen 26.
prodajna pogodba - blagovni promet - avans - obresti od vnaprej plačane kupnine
Pogodbena cena se lahko določi tudi tako, da se pri oblikovanju cene upošteva diskont zaradi predčasnega plačila v obliki odpovedi obrestovanja tega zneska za čas dogovorjene izročitve. V takem primeru gredo kupcu obresti po 26. členu Zakona o blagovnem prometu šele od dogovorjenega roka dobave dalje, saj le od tedaj dalje prodajalca brezplačno kreditira.
VSL sklep Kp 122/94
VSL20392
KZS člen 56, 56.
ogrožanje z nevarnim orodjem pri pretepu ali prepiru
Pri ugotavljanju, ali gre med dvema ali več osebami za prepir kot bistveni znak kaznivega dejanja po čl. 56 KZS, je treba ugotoviti ravnanje, to je izrečene besede, grožnje, zmerjanje ali pa fizično dejanje vseh vpletenih v dogodek ter oceniti, ali takšno vedenje doprinaša k ustvarjanju medsebojnega sovražnega razpoloženja.
VSL sklep I Cp 1647/93
VSL40265
ZTLR člen 77, 77.
motenje posesti - rok za vložitev tožbe - sprememba tožbe
Pravočasno vložena tožba zaradi motenjske posesti je le tista, ki je vložena v roku iz 77. čl. ZTLR. Kasnejša sprememba tožbe, ki uveljavlja bistveno večji obseg motenja posesti, je prepozno vložena in sodišče spremenjeno tožbo utemeljeno kot prepozno zavrže. Obravnava lahko kot pravočasno vloženo le prvotno tožbo, v prvotno postavljenem obsegu, kar je bilo še pravočasno toženo.
VSL sklep I Cp 1805/93
VSL40238
ZPP (1977) člen 118, 118/2, 118, 118/2.
računanje rokov - predlog za vrnitev v prejšnje stanje
V primeru, ko je bila izdana sodba na podlagi izostanka, teče rok za vložitev predloga za vrnitev v prejšnje stanje od takrat, ko je tožena stranka prejela sodbo in ne od takrat, ko se je opravi narok, na katerem je bila izdana sodba na podlagi izostanka.
VSL sodba I Cp 1697/93
VSL40187
ZPSPP člen 28, 28/1-2, 28, 28/1-2.
Če je med pravdo zaradi izpraznitve poslovnega prostora ta prostor v postopku denacionalizacije z upravno odločbo vrnjen upravičencu, to ni ovira, da se pravda med istima strankama ne dokonča.
VSL sodba Kp 231/94
VSL20357
KZS člen 65, 65/1, 65, 65/1. KZJ člen 9, 9/1, 16, 16/1, 9, 9/1, 16, 16/1.
grdo ravnanje - silobran - dejanska zmota
Sodišče prve stopnje je dejansko stanje pravilno in popolno ugotovilo. Zanesljivo je izključilo verjetnost, da je obdolženec odvračal istočasen protipraven napad zasebnega tožilca, ki naj bi grozil in tudi, da je bil obdolženec v dejanski zmoti glede tega grozečega napada.
VSL sklep II Cp 284/94
VSL40223
ZPP (1977) člen 265, 268, 354, 354/2, 354/2-7, 265, 268, 354, 354/2, 354/2-7.
zaslišanje strank - bistvena kršitev določb pravdnega postopka
Ravnanje sodišča, ki stranki ni vabilo na glavno obravnavo z opozorilom, da bo opravljen dokaz z zaslišanjem strank, zaslišalo pa je le došlo stranko in na njeno zaslišanje oprlo sodbo, pomeni bistveno kršitev določb pravdnega postopka absolutne narave po 7. tč. drugega odst. 354. čl. ZPP.
VSL sodba I Cp 1742/93
VSL40189
ZTLR člen 37, 37/1, 37, 37/1.
Tožnik kot lastnik lahko zahteva izpraznitev in izročitev poslovnega prostora, ki ga toženec zaseda brez pravnega naslova.
VSL sklep Kp 1560/93
VSL20332
ZKP člen 258, 258/1, 258, 258/1. KZJ člen 12, 12/1, 12, 12/1.
izvedenstvo - dejansko stanje - prištevnost
Upoštevaje, da je bil obtoženec doslej že dvakrat obsojen zaradi kaznivih dejanj hude telesne poškodbe, torej zaradi istovrstnih kaznivih dejanj, zaradi katerih je ponovno v kazenskem postopku, bi moralo sodišče prve stopnje angažirati izvedenca psihiatrične stroke, zlasti zato, ker so obtoženčeve intelektualne sposobnosti izrazito podpovprečne, kar je bilo ugotovljeno že v prejšnjem kazenskem postopku, ko je bila ugotovljena obtoženčeva bistveno zmanjšana prištevnost.
VSL sodba Kp 111/94
VSL20358
KZS člen 240, 240/4, 247, 247/3, 240, 240/4, 247, 247/3.
hudo kaznivo dejanje zoper splošno varnost
Vožnja z vozilom, ki ima nepravilno pripet priklopnik, je splošno nevarno dejanje, saj se lahko priklopnik med vožnjo kadarkoli odpne in povzroči nevarnost za življenje ljudi ali premoženje večje vrednosti. Zato se mora tisti, ki vozi vozilo, na katerega je pripet priklopnik, pred začetkom vožnje dobro prepričati, če je priklop izvršen brezhibno oziroma tako, da samodejen odklop priklopnika med vožnjo ni mogoč.
VSL sodba II Cp 2132/93
VSL40224
ZPP (1977) člen 192, 192/1, 195, 192, 192/1, 195. SZ člen 147, 147/3, 147, 147/3.
privatizacija stanovanj in stanovanjskih hiš - subjektivna sprememba tožbe
Po smrti imetnika stanovanjske pravice se pravica sklenitve kupoprodajne pogodbe prenese na ožjega družinskega člana, ki lahko vstopi v pravdo namesto umrlega lastnika, ne da bi bilo za takšno procesnopravno nasledstvo potrebno soglasje toženca.
VSL sklep II Cp 244/94
VSL40085
ZIP člen 265, 265/2, 265/3, 265, 265/2, 265/3.
izdaja začasne odredbe
V predlogu za izdajo začasne odredbe v zavarovanje nedenarne terjatve mora biti tudi izkazana objektivna nevarnost, da bo sicer uveljavitev nedenarne terjatve onemogočena ali precej oteženea.
VSL sklep II Cp 1545/93
VSL40259
ZD člen 32, 32/1, 220, 32, 32/1, 220.
izločitev v korist potomcev - pravnomočen sklep o dedovanju
Po 32. čl. ZD lahko izloča iz zapuščine le zapustnikov potomec ali posvojenec in njuni potomci, ne pa tudi drugi sorodniki. Zunaj zapuščinskega postopka lahko uveljavlja takšen zahtevek le tisti, ki ni sodeloval v zapuščinskem postopku po zapustniku, ker ga sicer veže sklep o dedovanju.
VSL sklep II Cp 1549/93
VSL40186
ZD člen 138, 138/1, 138/2, 210, 210/2, 210/2-5, 138, 138/1, 138/2, 210, 210/2, 210/2-5.
zmota v dedni izjavi
Zapuščinski sodnik mora z dediči ugotoviti, ali je bila izjava o odpovedi dediščini podana v zmoti, in če med njimi ni spora o dejstvih, ki dokazujejo zmoto, lahko izda sam sklep o razveljavitvi izjave in da možnost za novo dedno izjavo, če pa je med dediči spor o omenjenih dejstvih, prekine zapuščinski postopek in napoti stranko ali stranke na pravdo.